Κρεμμύδι

To κρεμμύδι είναι φυτό της οικογενείας των Λειριοειδή (Liliaceae) γνωστό και με τα ονόματα κρόμμυον ή Άλλιον το κοινό. Το κρεμμύδι είναι λαχανικό με επιστημονική ονομασία Άλλιο το κρόμμυο (Allium cepa) και πιθανή προέλευση από τη νοτιοανατολική Ασία. Ευρεία η χρήση του κρεμμυδιού, τόσο ως λαχανικό όσο και ως φάρμακο. Όταν το κρεμμύδι καταναλώνεται ως τρόφιμο, έχει ταυτόχρονα και φαρμακευτική δράση. Είναι διουρητικό κατά της υδρωπικίας και της κυρώσεως του ήπατος. Είναι επίσης αντιβακτηριακό, χωνευτικό ενώ έχει ευεργετική δράση στο αναπνευστικό σύστημα. Πιστεύεται ότι καταπολεμά το άσθμα, τη λαρυγγίτιδα, τη βρογχίτιδα και τη γρίπη Σε τσιμπήματα σφήκας ή μέλισσας και αφού αφαιρεθεί το κεντρί, το κρεμμύδι καταπραΰνει τον πόνο. Ωμό κρεμμύδι κοπανισμένο με αλάτι ως κατάπλασμα, είναι κατευναστικό των πόνων από έγκαυμα.

Θρεπτική αξία (ανα 100 g. ωμής ρίζας κρεμμυδιού)

72 θερμίδες ανα 100 g

Νερό – 79.8%

Πρωτεΐνες- 2.5mg;

Λίποι – 0.1mg;

Υδατάνθρακες – 16.8mg;

Ασβέστιο – 37mg;

Φώσφορος – 60mg;

Σίδηρο – 1.2mg;

Νάτριο – 12mg;

Κάλιο – 334mg;

Θειαμίνη(βιταμίνη Β1) – 0.06mg;

Ριβοφλαμίνη (βιταμίνη Β2) – 0.02mg;

Νιασίνη (βιταμίνη Β3) – 0.2 mg;

Βιταμίνη C – 8 mg;

Καλλιέργεια

Εποχή σποράς - Θερμοκρασία βλάστησης: Φυτεύουμε με σπόρο την άνοιξη νωρίς όταν οι θερμοκρασίες είναι 10-30 C. Από βολβούς το φθινόπωρο για φρέσκο και Φεβρουάριο για ξερό. Προτεινόμενη εποχή σποράς για υπαίθρια καλλιέργεια: Φεβρουάριο-Μάρτιο από σπόρο Βάθος φύτευσης: 1.5 εκατοστά Ημέρες βλάστησης: 5-10 Μεταφύτευση: Ανάλογα την ποικιλία και της συνθήκες ανάπτυξης συνήθως 30-50 ημέρες μετά Ωρίμανση: 90 μέρες μετά την βλάστηση και αναλόγως το μέγεθος που τα θέλουμε αποστασεις φυτευσης: Στις σειρές σε χωράφι:5-10 εκ. Ανάμεσα στις σειρές: 30-45 εκ.

Μπορείτε να ξεκινήσετε τα κρεμμύδια σας με δύο τρόπους, με σπόρο ή κοκάρι. Το κοκάρι είναι μικροί βολβοί κρεμμυδιών που μπορείτε να προμηθευτείτε από φυτώρια. Αν θέλετε να έχετε έτοιμα τα κρεμμύδια το καλοκαίρι, θα πρέπει να τα ξεκινήσετε τη σπορά το Μάρτιο ή τον Απρίλιο.Αν θέλετε να έχετε έτοιμα τα κρεμμύδια το χειμώνα, θα πρέπει να ξεκινήσετε τη σπορά τον Αύγουστο.Τα κρεμμυδάκια θα αρχίσουν να εμφανίζονται 10 με 14 ημέρες μετά τη σπορά, ανάλογα με τη θερμοκρασία του εδάφους. Η ιδανικές θερμοκρασίς είναι 16 με 25 βαθμούς Κελσίου.Η απόσταση σποράς των κρεμμυδιών μεταβάλετε ανάλογα με την ποικιλία. Κρεμμύδια που θα μεγαλώσουν αρκετά, χρειάζονται μεγαλύτερες αποστάσεις. Κρεμμύδια που έχουν μικρότερο βολβό, μπορούν να φυτευτούν σε μικρότερες αποστάσεις. Μία ασφαλής απόσταση σποράς είναι τα 10 με 20 εκατοστά.Το βάθος σποράς πρέπει να είναι 1 με μισό εκατοστό. Τα κρεμμύδια προτιμούν χώμα που είναι καλά λιπασμένο και καλά αποστραγγιζόμενο. Απαραίτητο τό βαθύ όργωμα - ανασήκωμα τού εδάφους,για να μην καθίσει από τά νερά. Τό ανασηκωμένο έδαφος απαιτείται καί στόν χρόνο φυτεύσεως καί μετά. Στο λακάκι που θα φυτεύσετε το κάθε κρεμμύδι, μπορείτε να προσθέσετε κομπόστ ή άλλο λίπασμα (αν θα μπεί κοπριά να είναι καλά χονεμένη).Τα κρεμμύδια χρειάζονται καλό και τακτικό πότισμα.. Το μέγεθος του κρεμμυδιού σχετίζεται με το μέγεθος των πράσινων υπέργιων τμημάτων του. Όσο πιο μεγάλο είνα το πράσινο μέρος, τόσο πιο μεγάλο θα γίνει και το κρεμμύδι. Ράντισμα δέν χρειάζεται εφ’ όσον ο τόπος στραγγίζει καί έχει αέρα. Στήν εσχάτη περίπτωση ανεπιθύμητης βροχής – ποτίσματος καί κυρίως υπερβολικής δροσιάς, σέ συνδυασμό μέ ζέστη, (μετά τό μέγεθος αυγού τής ριζικής κεφαλής), καί τήν εμφανίση συμπτωμάτων “βαρεμένου” φύλλου, μπορείτε νά τα ραντίσετε μιά φορά μέ χαλκούχο σκεύασμα (π.χ. βορδιγάλειο πολτό).

Στό φύτευμα, τό χώμα πρέπει νά είναι όλως υγρό-νωπό, να μην έχει στεγνώση επιφανειακά, ούτε να είναι λασπώδες. Δεν ποτίζουμε ούτε καταβρέχουμε στό φύτευμα. Από εκεί καί πέρα, τα ποτίσματα θα είναι ελάχιστα. Εάν φυτευθεί αργά καί ο καιρός είναι στεγνός–ζεστός μετά από 4-5 ημέρες, θέλει κατάβρεγμα (όχι πότισμα), γιά νά ριζοπιάσει. (Τό σημαντικότερο είναι νά έχει επαρκή υγρασία έως νά ριζοπιάση, χωρίς μεγάλες διακυμάνσεις, ή υπερβολές). Σταδιακά τα ποτίσματα θα γίνονται πιό αραιά, αναλόγως καί τίς καιρικές συνθήκες, επαναλαμβάνετε τό κατάβρεγμα – πότισμα μέ όλο καί λίγο περισσότερο νερό. Στήν ακμή του, όταν έχη ήδη σχηματίσει κεφάλι σέ μέγεθος αυγού, περιορίζετε δραστικά τό πότισμα, ή/καί τό απομακρύνετε από τήν `ρίζα. Άν ο τόπος είναι επικλινής, πλεύρωμα, κάθε 3-4 αυλάκια αφήνετε καί ένα αυλάκι κενό, τό οποίο θά ποτίζεται πολύ αργά ( καί θά σκαλιζεται), ώστε νά συμπίνουν καί τά υπόλοιπα καί νά έρχεται η υγρασία από κάτω πρός τά πάνω καί νά μή τσαπιάζουν.

Πάντοτε απαραίτητο μετά τήν βροχή, ή τό πότισμα, (3-4 ημέρες), ελαφρύ, νά μήν φθάνη πολύ κοντά στή ρίζα. Βοτανίζετε τά ζιζάνια πού είναι κοντά στήν ρίζα. Δέν υπάρχουν “θηλυκά”, ή “αρσενικά” κοκκάρια. Απλώς, ενυπάρχουν αμφότερες οι καταβολές - τάσεις. Ακραίες συνθήκες ευτροφίας-ατροφίας, υγρασίας-ξέρας, πολύ μεγάλοι βολβοί κοκκαριού, ή καί ακατάλληλη (Σεληνιακή) φάσις, τείνουν στό κάρπισμα (ντουντούκι) τού κεμμυδιού αντί τής αναπτύξεως κεφαλής. Κάποια, ελάχιστα, πού θά πετάξουν “ντουντούκι”, προτιμήσετέ τα γιά κατανάλωσι ως χλωρά. Όπως όλα τά βολβώδη, η φύτευσις θά πρέπη νά προτιμάται σέ “ψυχρή εποχή”, δηλ. ψυχρός καιρός, αργά τό απόγευμα, όχι πρίν τήν Πανσέληνο, μέ τήν Σελήνη σέ καθοδική φάσι, ή/καί τήν Σελήνη μετά τήν Πανσέληνο (καί γιά τούς “τά άστρα λατρεύοντες”, σέ ημέρες, όπου η Σελήνη ευρίσκεται σέ ψυχρό αστερισμό, γής, ρίζας, ή μιά μέρα πρίν). Σέ κάθε περίπτωσι, νά αποφεύγεται η φύτευσίς του σέ ημέρες τού Περιγείου τής Σελήνης

Πηγές


 * http://www.pfaf.org/user/Plant.aspx?LatinName=Allium+cepa
 * http://kalliergo.gr/home-kalliergo/kremmydi-kokkari-kalliergeia-07012012.html
 * http://kalliergo.gr/odigos-kalliergiti...
 * http://el.wikipedia.org/wiki/κρεμμύδι